На мой погляд, цяпер вялікую ролю ў гэтым выбары адыгрывае тое, што вышэйшая адукацыя не толькі прэстыжная, але і становіцца ўсё ў большай ступені платнай. Мяркую хаця б па нашым інстытуце. Выбіраюць не толькі абітурыенты — выбіраюць бацькі, зыходзячы са сваіх матэрыяльных магчымасцей. Што тычыцца каледжаў, то там усё прасцей, больш бюджэтных месцаў. У рыначных адносінах ад праблем аплаты адукацыі мы нікуды не дзенемся.